kardosdrur/scandi-wiki huggingface dataset:
Thomas Petersen

Thomas Petersen (født 15. oktober 1978) er en dansk tidligere håndboldspiller, der spillede som målmand. hos i Håndboldligaen. Han spillede for GOG Svendborg, Viborg HK og Århus GF.

Ved sæsonafslutningen i maj 2009 stoppede han karrieren til fordel for et job i hos Hewlett-Packard.

Håndboldspillere fra Danmark
Håndboldspillere fra Århus GF
Håndboldspillere fra Viborg HK
Håndboldspillere fra GOG
Sturla Ásgeirsson

Sturla Ásgeirsson (født 20. juli 1980) er en islandsk håndboldspiller, der spiller for HSG Düsseldorf i den næstbedste tyske håndboldliga. Han har spillet adskillige kampe for det islandske landshold.

Eksterne henvisninger 
 Spillerinfo

Håndboldspillere fra Island
Heinrichsthal

Heinrichsthal er en kommune i Landkreis Aschaffenburg i det bayerske Regierungsbezirk Unterfranken i Tyskland, og en del af Verwaltungsgemeinschaft Heigenbrücken.

Geografi 
Heinrichsthal ligger i regionen Bayerischer Untermain.
 
Kommunen består af landsbyerne: Altenplos, Cottenbach, Heinersreuth, Unterwaiz. Bebyggelserne Unterlohrgrund og Oberlohrgrund er også en del af kommunen.

Historie 
Som en del af Ærkestiftet Mainz kom 1803 Heinrichsthal under det da nydannede Fyrstedømmet Aschaffenburg og kom i 1814 under Bayern , hvor den nuværende kommune blev oprettet i 1818.
Landkreis Augsburg

Landkreis Augsburg der ligger i Regierungsbezirk Schwaben i den tyske delstat Bayern er med sine 241.000 indbyggere den befolkningsmæssigt tredjestørste landkreis i Bayern.

Den grænser mod nord til Landkreis Donau-Ries, mod øst til Landkreis Aichach-Friedberg, den kreisfrei by Augsburg og Landkreis Landsberg am Lech, mode syd til Landkreis Ostallgäu, i sydvest til  Landkreis Unterallgäu og mod vest til den Landkreis Günzburg og Landkreis Dillingen an der Donau.

Geographie 
Landkreis Augsburg omslutter byen Augsburg på alle sider, bortset fra den østlige. Syd for Augsburg ligger  Lechfeld, en stenslette mellem Lech og Wertach, hvor Otto den Store vandt et slag over ungararene i august 955. Også den nordlige del af landkreisen ligger i dalen til floden Lech. Landskaberne i den vestlige del af Landkreis Augsburg er (fra nord mod syd): Holzwinkel, Reischenau og  Stauden.

Byer og kommuner 

Kreisen havde   indbyggere pr.    

Byer
 Bobingen ()
 Gersthofen ()
 Königsbrunn ()
 Neusäß ()
 Schwabmünchen ()
 Stadtbergen ()

Købstæder (Marktgemeinden)
 Biberbach ()
 Diedorf ()
 Dinkelscherben ()
 Fischach ()
 Meitingen ()
 Thierhaupten ()
 Welden ()
 Zusmarshausen ()

Verwaltungsgemeinschafte
 Gessertshausen(Kommunerne Gessertshausen og Ustersbach)
 Großaitingen (Kommunerne Großaitingen, Kleinaitingen og Oberottmarshausen)
 Langerringen (Kommunerne Hiltenfingen und Langerringen)
 Lechfeld mit Sitz in Untermeitingen  (Kommunerne Klosterlechfeld og Untermeitingen)
 Nordendorf (Kommunerne Allmannshofen, Ehingen, Ellgau, Kühlenthal, Nordendorf og Westendorf) 
 Stauden mit Sitz in Langenneufnach (Kommunerne Langenneufnach, Mickhausen, Mittelneufnach, Scherstetten og Walkertshofen)
 Welden (Købstaden Welden und Kommunerne Bonstetten, Emersacker og Heretsried.

Eksterne henvisninger

Noter
Paul Telfer

Paul Telfer (født 30. oktober 1979, Paisley, Skotland) er en skotsk-født skuespiller, som har boet og levet i Storbritannien og USA. Telfer dimitterede i 1999 fra University of Kent at Canterbury med en "First Class honours" i filmstudier.

Han har optrådt i to episoder af Sky One-serien: Is Harry on the Boat? (som Matt, et flot besætningsmedlem på flyet, som uheldigvis er dårlig til at danse) og i Mile High (som Rory, en mandlig stripper).

Han har også medvirket i flere oldhistoriske og mytologiske serier; som Gannicus i mini-serien Spartacus fra 2004, som Hefastion i filmen Young Alexander the Great fra 2007 og som hovedpersonen i mini-serien Hercules fra 2007.

I 2007 optrådte han i 5 episoder af tv-serien Hotel Babylon (som Luke, en mindre tillidsfuld piccolo) og også i tv-serien NCIS. Han spillede Sømandskorporal Damon Werth, en psykotisk sømand, som for nylig vendte hjem fra en irakisk-tour of duty, som opdager at regeringen har gang i nogle farlige eksperimenter.

Han har også boet i New Zealand igennem de sidste 5 år og har været medforfatter til en del teateropsætninger. Udover skuespil, så har han også optrådt nøgen i kvindebladet  Cosmopolitan for at støtte op om testikel- og prostatakræft.

Telfer er i et langvarigt forhold med West End og Broadway skuespilleren Carmen Cusack.

Trivia 
 Er 1,85 m høj.
 Tidligere jobs: sælger, maler og lærer.
 Kommer fra samme hjemby som Gerard Butler.

Filmografi

Eksterne henvisninger 
 

Skuespillere fra Skotland
Personer fra Paisley
Tryggevælde Å

Tryggevælde Å er en ca. 35 km lang å, der starter ved Dalby (hvor åen starter fra Freerslev Å), og  løber ud i Køge Bugt ved Strøby Egede på Syd-Øst Sjælland, lidt syd for Køge.

Åen løber igennem eller forbi: Valløby, Strøby, Varpelev, Hårlev, Karise, og derefter Dalby.

Tryggevælde Å anses for at udgøre den nordlige grænsen imellem halvøen Stevns og det øvrige Sjælland.

I folkevisetraditionen skal man altid være varsom med at krydse vand, og når man krydser Tryggevælde Å til Stevns udsætter man sig for fristelser fra Elverfolket.

Sydøst for Valløby ligger Elbækengen, hvor Danmarks Naturfond i
2006 købte et område, med det formål at bevare et af Danmarks
mest værdifulde ektremrigkær, et lysåbent
fugtigbundsområde, hvor vandet kommer fra grundvand og
hvor jordbunden i dele af året er helt vandmættet, hvilket  giver vækstbetingelser for et meget varieret plante- og dyreliv.

Den nedre del af åen fra Hårlev  og til udløbet, og områder langs den, er udlagt til Natura 2000-område nr. 149 Tryggevælde Ådal

Eksterne kilder og henvisninger

 Elbækengen ved Køge , danmarksnaturfond.dk
 Folder folder fra Danmarks Naturfond 

Vandløb på Sjælland
Stevns Kommunes geografi
Faxe Kommunes geografi
Heritage Foundation

The Heritage Foundation er en konservativ tænketank, der blev grundlagt i 1973 og holder til i Washington D.C..

Tænketankens erklærede formål er at formulere og promovere konservativ politik baseret på principperne om det private initiativ. The Heritage Foundation ønsker at begrænse staten og øge individuel frihed, traditionelle amerikanske værdier og et stærkt nationalt forsvar.

Danskeren Helle Dale arbejder i The Heritage Foundation som ekspert i udenrigspolitik og har blandt andet optrådt i DR's aktualitetsprogram Horisont. Hun beskæftiger sig særligt med amerikansk udenrigspolitik, forsvarspolitik og nationale sikkerhedsspørgsmål. Hun har desuden blogget for Politiken.

Kilder/Henvisninger

Eksterne henvisninger 
 The Heritage Foundation
 Index of Economic Freedom

Tænketanke
Richard Barnes Mason

Richard Barnes Mason (16. januar 1797 – 25. juli 1850) var en karriereofficer i den amerikanske hær. Han var militærguvernør i Californien inden området blev til en delstat.

Mason blev født i Lexington i Virginia som barnebarn af George Mason, en af grundlæggerne af De Forenede Stater. Han blev officer i hæren i 1817 og gjorde tjeneste i 1st U.S. Infantry regimentet under Black Hawk-krigen. I 1833 blev han overført til United States Dragoons som regimentets første major. Under den Mexicansk-amerikanske krig gjorde han tjeneste i New Mexico Territoriet og i Californien, hvor han nåede at få rang af oberst

Efter krigen blev han udvnævnt til militærguvernør i Californien, en post som han beklædte fra 31. maj 1847 til 13. april 1849. Da der blev fundet guld ved Sutter's Mill, skrev Mason en rapport om fundet til Præsident James K. Polk.

Mason døde i Jefferson Barracks i St. Louis, Missouri, i 1850.

I 1882, blev forlægningen ved Point San Jose i San Francisco, California omdømt til Fort Mason til minde om ham. Mason Street i den indre by i San Francisco er ligeledes opkaldt efter ham.

Referencer 

Militærfolk fra USA
Skittles (slik)

Skittles er en type slik, der består af en sukkerskal og frugtsmag. I Danmark sælges de kun i enkelte butikker. Skittles produceres af Mars Incorporated. Oprindeligt var det dragépastiller med frugtsmag, men i dag findes også mange andre smagsvarianter, samt en tyggegummiversion baseret på slikket. Skittles, der sælges i Nord-Amerika er tilsat gelatine, hvilket ikke tilsættes i Europa, og smagen vil derfor variere.

Forskellige varianter 
 Original (rød pakke) – Frugtsmag. (Appelsin, Citron, lime, jordbær og solbær)
 Wild berry (lilla pakke) – Smag af vilde bær. (Hindbær, kirsebær, jordbær, punch, melon)
 Tropical (blå pakke) – Smag af tropisk frugt. (Banan, kiwi og lime, jordbær og vandmelon, mango og fersken, punch)
 Smoothie mix (rosa pakke) – Smag af smoothie. 
 Skittles sour (grøn pakke) – Sure skittles.
 Xtreme fruit (ikke tilgængeligt endnu) – Smag af eksotiske frugter.

Solbærsmagen er byttet ud med druesmag i USA og Canada.

Gummiagtigt slik
Mars Incorporated
Emilie Otterdahl

Emilie Otterdahl (7. november 1882 i København – 20. juni 1971) var en dansk stumfilmsskuespillerinde der spillede med i række stumfilm i perioden 1912 – 1915. Hun forblev ugift, med tog i 1910 sin mors pigenavn.

Filmografi 
 1912 – Den flyvende Cirkus (som Erna, Strøms datter, instruktør Alfred Lind)
 1912 – Cirkusluft (som Anna, Löwenhjelms datter, instruktør Poul Welander) (svensk)
 1913 – Bristet Lykke (instruktør August Blom)
 1913 – Atlantis (som fin dame ved bal, instruktør August Blom)
 1913 – Frederik Buch som Dekoratør (instruktør Sofus Wolder)
 1913 – Den gamle Majors Ungdomskærlighed (instruktør Axel Breidahl)
 1913 - Et Mandfolk til Auktion (instruktør Axel Breidahl)
 1913 – En farlig Forbryder (som Edith, instruktør August Blom)
 1913 – Kongens Foged (instruktør Sofus Wolder)
 1913 – Broder mod Broder (instruktør Robert Dinesen)
 1913 – Giftslangen (instruktør Hjalmar Davidsen)
 1913 – Frk. Studenten (som Doris, Ruths søster, instruktør Sofus Wolder)
 1913 – Privatdetektivens Offer (instruktør Sofus Wolder)
 1913 – Fem Kopier (instruktør August Blom)
 1914 – Et Kærlighedsoffer (instruktør Robert Dinesen)
 1914 – Under falsk Flag (instruktør Sofus Wolder)
 1914 – Vasens Hemmelighed (som Marie, stuepige, instruktør August Blom)
 1914 – Fra Mørke til Lys (som Anna, stuepige og Antons kæreste, instruktør Hjalmar Davidsen)
 1914 - Det svage Punkt (instruktør Sofus Wolder)
 1915 – Fattig og rig (som Iris, Lady Dombeys datter, ubekendt instruktør)
 1916 – To Mennesker (som Carmian, blomsterpige, ubekendt instruktør)

 Ormen (instruktør Poul Welander) (svensk)

Eksterne henvisninger 
 

Stumfilmskuespillere fra Danmark
Christine Marie Dinesen

Christine Marie Dinesen (3. november 1877 i Hjermind – 17. august 1935) var en dansk teaterskuespillerinde og stumfilmsskuespillerinde. Hun debuterede Dagmarteatret den 17. maj 1895 i stykket Amoriner. Året efter kom hun til Casino og senere igen tilbage i 1903 – 1904 til Dagmar. I 1905-1906 var hun på et teater i Oslo i Norge. I 1908 var hun tilbage i Danmark, og var tilknyttet Folketeatret frem til sin død. I 1912 havde hun sin filmdebut hos selskabet Nordisk Film, hvor hun sidenhen medvirkede i en lang række film indtil hun indstillede filmkarrieren i 1923.

Marie Dinesen var en overgang gift med instruktør Robert Dinesen, men ægteskabet blev opløst. Hun er desuden mor til forfatterinden Kirsten Thomsen, født 11. juli 1900. Marie Dinesen døde den 17. august 1935 og ligger begravet på Vestre Kirkegård i København.

Filmografi 

 Operabranden (1912)
 Atlantis (1913)
 Under Blinkfyrets Straaler (1913)
 Lejla (Knud Nathansen, 1914)
 Fædrenes Synd (1914)
 Vingeskudt (ubekendt, 1914)
 Tugthusfange No. 97 (1914)
 Fangens Søn (1914)
 De kære Nevøer (1914)
 Guldkalven (1915)
 Manden med Staalnerverne (1915)
 Cigaretpigen (1915)
 Brandmandens Datter (1915)
 Millionæren i Røverhænder (1915)
 Den skønne Evelyn (1916)
 Hjertestorme (1916)
 Den største Kærlighed (1916)
 Grevinde Clara (1916)
 Hvo, som elsker sin Fader (1916)
 Spiritisten (1916)
 Sønnen (1916)
 Manden uden Smil (1917)
 Et Barnehjerte (1917)
 Børnenes Synd (1917)
 Kvinden med de smukke Øjne (1917)
 Studenterkammeraterne (1917)
 Krigens Fjende (1917)
 Brændte Vinger (1917)
 En Lykkeper (1918)
 Gillekop (1919)
 Den Æreløse (1919)
 En Kunstners Gennembrud (1919)
 Hans store Chance (1919)
 Hendes Helt (1919)
 Store Forventninger (1922)
 David Copperfield (1922)
 Lasse Månsson fra Skaane (1923)
 En Nat i København (1923)
 Madsalune (1923)
 Fra Mørke til Lys (1928)
 Kommandørens Døtre
 Det sorte Skib

Eksterne henvisninger 
 

Stumfilmskuespillere fra Danmark
Mord i ørkenen

Mord i ørkenen (orignaltitel: Murder in Mesopotamia) er en kriminalroman af Agatha Christie, der udkom i 1936. Romanen blev udgivet i en dansk oversættelse i 1963. Hovedpersonen i romanen er Hercule Poirot.

Handling 

I Agatha Christies Murder in Mesopotamia er et hold arkæologer i Irak. Holdets leder er dr. Leidner, der er gift med den utroligt smukke Louise. 
Resten af holdet bryder sig ikke om Louise, fordi de føler, at hun har ødelagt atmosfæren mellem vennerne. Louise går dem også på nerverne ved at sige, at nogen vil dræbe hende, og at en maskeret mand har slået på hendes rude. 
Ingen tror hende, men dr. Leidner elsker hende utroligt meget, selv om han heller ikke tror på hende. Så han ansætter en sygeplejerske, der skal være sammen med Louise, så hun ikke gør en ulykke på sig selv. 
Det gør hun ikke – men til gengæld bliver hun fundet død på sit værelse.
Ingen ved, hvem morderen er, så Hercule Poirot bliver tilkaldt. Mens han prøver at finde morderen, dør også dr. Leidners bedste veninde, Anna Johnson. 
Hercule Poirot går til værks!

Anmeldelse skrevet af N. Bozo fra Boggnasker.dk

Eksterne links 
 Murder in Mesopotamia  at the official Agatha Christie website
 Internet Movie Database

Krimier
Litteratur i 1936
Romaner fra England
Hercule Poirot bøger
Vinding Sportsforening

Vinding Sportsforening bedre kendt som VSF er en dansk sportsforening i Vinding, der ligger i den sydlige del af Vejle. Klubbens førstehold i fodbold optræder til dagligt i Serie 2

Klubbens nuværende navn Vinding SF blev til i 1954, da de to klubber Vinding Boldklub og Vinding Gymnastikforening gik sammen om dannelsen af Vinding SF.

Klubben har ud over fodboldafdelingen også en håndbold-, tennis-, badminton-, motions-, ældre idræts,- og gymnastikafdeling. På tværs af de syv afdelinger huser Vinding SF 2508 medlemmer anno 2014 

Vinding SF blev ved TV 2s fodboldgalla 17. november 2008 kåret til årets breddeklub.

Klubben har to æresmedlemmer: Mads "Turbo" Pilhom og Harry Pedersen 

VSFs seniorafdeling booster 2 seniorhold. Førsteholdet der til dagligt slår sine folder i Serie 3, tillige med klubbens andethold som nyder tilværelsen i Serie 5. 

Anlægget Vinding Stadion består af: 
 3 tennisbaner (grus). 
 Nymalet hal med dertilhørende cafeteria (Cafe VIC) og omklædning. Fra tid til anden lægger halen rammer til Sjov Lørdag. 
 motionsrum / Indoor Cycling. 
 6 boldbaner heraf 1 kunststofbane (efterår 2016), samt Mamba Park: VSFs opvisningsbane og indiskutabelt trekantsområdets skarpeste græstæppe.

Forhenværende Vinding SF medlemmer 
 Oliver Thychosen - Fodbold: Viborg FF 
 Mads Døhr Thychosen - Fodbold: FC Midtjylland 
 Ole Bisp Rasmussen - Fodbold: Vejle Boldklub  
 Niels Bisp Rasmussen - Fodbold: Silkeborg IF 
 Kasper Junker - Fodbold: Randers FC og Bodø, Norge
 Louise Burgaard - Håndbold: FCM Håndbold 
 Nicolai Reedtz - CS:GO: Astralis

Eksterne henvisninger 
 Klubbens officielle hjemmeside

Fodboldklubber under DBU Jylland
Sport i Vejle
Sportsforening

En sportsforening er en forening, der inkluderer sport (konkurrence) i deres formål.

Se også 
 Idrætsforening
 Forening

Referencer 

Idrætsforeninger
Sportsklubber
Civilsamfund
Stumt vidne

Stumt vidne (en: Dumb Witness) er en krimi af forfatteren Agatha Christie. Den udkom i 1937 og blev oversat til dansk i 1961. Opklaringen foresås af Hercule Poirot og berettes af Arthur Hastings.

Plot 

Poirot modtager med to måneders forsinkelse et brev fra Emily Arundell fra Market Basing, en fiktiv landsby ved det fiktive St. Mary Mead , den fiktive Miss Marples hjemby.  Afsenderen er imidlertid død af et fald på trappen, og Poirot må krydsforhøre afdødes nærmeste familie, inden han kan udpege den skyldige. I sagen indgår kvindens hund, som er med til sagens opklaring og bliver overdraget til Hastings efter sagens afslutning.

Anmeldelser 

Bogen er fra en periode med Christies mest kendte romaner, men den anses for andenrangs, bl.a. fordi plottet er ret simpelt, og det afgørende spor er ret gennemskueligt.

Bearbejdning 

Stumt vidne indgår i den TV-serie Agatha Christie's Poirot med David Suchet i hovedrollen.

Noter

Litteratur 

 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1937
Romaner fra England
Hercule Poirot bøger
Iljusjin Il-20 (1948)

Iljusjin Il-20 var en tosædet jagerbomber udviklet i Sovjetunionen af Iljusjin-bureauet.

Il-20 udmærkede sig ved dens ukonventionelle placering af cockpittet lige over motoren, noget der gav meget god udsigt mod jorden men gjorde vedligeholdelsen meget sværere. Prototypen gennemførte sin første flyvning i begyndelsen af december 1948, drevet af en Mikulin M-47 motor med en ydelse på 3.000 hk.

Forskellige kombinationer af skyts blev evalueret, men den sidste kombination bestod af én 23 mm maskinkanon i agterste del af cockpittet, og fire 23 mm maskinkanoner i vingene. Maskinkanonerne i vingene blev monteret på affutager som enten kunne monteres i flyvemaskinens retning eller 23° nedad. Il-20 var også udstyret med bombebrønd og ophængningspunkter under vingene, og kunne tage en bombelast på op til 1.190 kg.

Bedste tophastighed der blev noteret under prøveflyvningerne var på 515 km/t, en hastighed der ikke var specielt imponerende sammenlignet med Iljusjin Il-10 som allerede var i produktion og havde en tophastighed på 551 km/t. Problemer med motoren, begrænsede ydelser og at man generelt var i færd med at gå over til jetmotorer førte til at Il-20 blev afbestilt i maj 1949 efter at kun én prototype var blevet bygget.

Betegnelsen 'Il-20' er blevet brugt igen senere på en civil udgave af bombeflyet Iljusjin Il-28, og på et maritimt patruljefly baseret på passagerflyet Iljusjin Il-18.

Il-020 (1948)
Il-020 (1948)
Il-020 (1948)
Il-020 (1948)
Karen Marie Elisabeth Dinesen

Karen Marie Elisabeth Dinesen (20. maj 1873 i Høve Sogn ved Sorø – 9. oktober 1973 i Rom, Italien) var en dansk forfatterinde og hotelejer.

Marie Dinesen havde oprindeligt tænkt sig at flytte til USA, men for at tjene nogle penge til rejsen og lære engelsk tog hun først til England, hvor hun arbejdede som husbestyrerinde hos dronning Victorias huslæge og hans familie. Herefter rejste hun til Italien, men før hun nåede at komme videre havde hun mødt en italiensk mand og blevet gift. Hun blev dog hurtigt klar over at manden ikke ville kunne forsørge hende, så hun begyndte at ernærer sig først som plejemor og fra omkring århundredeskiftet som først pensionats- og senere hotelværtinde.

Marie Dinesen var datter af gårdejer Rasmus Dinesen (1839-1907) og Karen Nielsen (1846-1942). Hun var gift med Nicole Lucide (død 1917). Sammen fik de børnene Karen, Rasmus, Rafaello, Renzo, Lisa og Pia. Hun modtog Fortjenstmedaljen i guld og blev 1964 ridder af Dannebrogordenen.

Bibliografi 
 Værtinde i Rom (1955)
 Marie Dinesen fortæller : italienske erindringer (1959)
 Mens mine øjne ser (1962)
 Glimt fra et langt liv : Højstruppigen, der blev hotelværtinde i Rom (1965)

Eksterne henvisninger 
 K.M.E. Dinesen på Kvinfo.dk (Dansk Kvindebiografisk Leksikon)

Romanforfattere fra Danmark
Selvbiografer fra Danmark
Riddere af Dannebrog
Hundredårige
Modtagere af Fortjenstmedaljen i guld
Personer i Dansk Kvindebiografisk Leksikon
Dansksprogede forfattere fra Danmark
Marie Dinesen

Marie Dinesen kan henvise til flere artikler:

 Karen Marie Elisabeth Dinesen (1873-1973) – dansk forfatterinde og hotelbestyrer
 Marie Alvilda Dinesen (1874-1947) – dansk forfatterinde
 Christine Marie Dinesen (1877-1935) – dansk skuespillerinde
John Constable

John Constable (født 11. juni 1776 i East Bergholt i Suffolk i England, død 31. marts 1837) var en engelsk maler fra romantikken. Han er hovedsagelig kendt for sine landskabsmalerier af Dedham Vale, området som omgiver hans hjem, nu kendt som "Constable Country". "Jeg maler mine egne steder bedst", skrev han til sin ven John Fisher i 1821. "Maling er bare et andet ord for følelse."

Dedham Vale fra 1802 og The Hay Wain fra 1821 er hans mest kendte malerier. Selv om hans malerier nu er blandt de mest populære og kostbare i britisk kunst, var han aldrig en finansiel succes og blev først medlem af det etablerede samfund, da han 43  år gammel blev valgt til Royal Academy. Han solgte flere malerier i Frankrig end i sit fødeland.

Constables billeder påvirkede samtidige franske kunstnere som Eugène Delacroix og kunstnerne i Barbizon, såvel som de senere impressionister.

Galleri

Noter

Eksterne henvisninger 

 Olga's Gallery

Malere fra England
Landskabsmalere
Romantikkens malere
Briter i 1700-tallet
Briter i 1800-tallet
Medlemmer af Royal Academy of Arts
Andrea Zuckerman

Andrea Zuckerman Vasquez, spillet af Gabrielle Carteris, er en fiktiv figur i tv-serien Beverly Hills 90210. Andreas datter, Hannah, skal være med i den nye omgang af Beverly, serien 90210. 

Andrea er en jødisk teenager, som bor i en lille lejlighed hos sin bedstemor (Lainie Kazan) for at kunne gå på "West Beverly High", for hendes forældre bor udenfor skoledistriktet. Hun er en stræber, der knokler for sit elskede skoleblad "West Beverly Blaze". Hun blev kørt ned af en bil, en dag hun går hjem fra skole i efteråret i sit seniorår.
Hun har flirtet lidt med Steve og især Brandon (hun var meget ulykkelig da han havde seriøse forhold i deres high school-tid), men hendes forhold er med folk udenfor vennekredsen. 

Mens hun går på "California University" i college, bliver hun gravid og gifter sig med faren til sit barn Jesse Vasquez og får datteren Hannah. Hun forlader CU efter det første år og kommer på "Yale University", og på denne måde ud af serien (efter Carteris' ønske). Andrea er dog med i flere afsnit i løbet af resten af serien, plus det sidste afsnit af serien. Anden gang hun medvirker efter sin udskrivelse, fortæller hun vennerne, at hun og Jesse skal skilles.

Zuckerman, Andrea
PFA Player of the Year

The Professional Footballers' Association Players' Player of the Year (ofte kaldet the PFA Players' Player of the Year, the Players' Player of the Year, eller bare the Player of the Year) er en pris givet til den fodboldspiller der har klaret sig bedst i England. Prisen startede med at blive uddelt i 1973-74, og vinderen bliver valgt mellem alle fodboldspillere i England af Professional Footballers' Association (PFA). Den første vinder af prisen var Leeds United-forsvareren Norman Hunter. Den nuværende holder er Mohamed Salah fra Liverpool. De er også en pris kaldet PFA Young Player of the Year. Det er for spillere under 23 år, de unge spillere har stadig mulighed for at vinde senior-prisen. Så de kan godt både vinde ungdoms-prisen og senior-prisen sammen år.

Winners 
Prisen er givet i 35 sæsoner fra 2008, med 31 forskellige vindere.

Fodboldspillere fra England
Hædersbevisninger fra Storbritannien
Komanti

Komanti er en af arawak-indianernes ånder/forfædre. De gamle arawak-indianere kalder man i dag maroner (eller marooner). De lever i Sydamerika i Surinams jungle.

Folkeslag i Sydamerika
Surinam